CELEX: 31997F0827(01)
Language: el
Date: 1997-05-26 00:00:00
Title: Πράξη του Συμβουλίου της 26ης Μαΐου 1997 σχετικά με την κατάρτιση της σύμβασης για την επίδοση και την κοινοποίηση στα κράτη μέλη της Ευρωπαϊκής Ένωσης δικαστικών και εξωδίκων πράξεων σε αστικές ή εμπορικές υποθέσεις

Avis juridique important

|

31997F0827(01)

Πράξη του Συμβουλίου της 26ης Μαΐου 1997 σχετικά με την κατάρτιση της σύμβασης για την επίδοση και την κοινοποίηση στα κράτη μέλη της Ευρωπαϊκής Ένωσης δικαστικών και εξωδίκων πράξεων σε αστικές ή εμπορικές υποθέσεις  

Επίσημη Εφημερίδα αριθ. C 261 της 27/08/1997 σ. 0001 - 0001

ΠΡΑΞΗ ΤΟΥ ΣΥΜΒΟΥΛΙΟΥ της 26ης Μαΐου 1997 σχετικά με την κατάρτιση της σύμβασης για την επίδοση και την κοινοποίηση στα κράτη μέλη της Ευρωπαϊκής Ένωσης δικαστικών και εξωδίκων πράξεων σε αστικές ή εμπορικές υποθέσεις (97/C 261/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο γ),τις απόψεις του Ευρωπαϊκού Κοινοβουλίου (1), κατόπιν διαβουλεύσεων που έγιναν από την προεδρία βάσει του άρθρου Κ.6 της συνθήκης,Εκτιμώντας ότι για να επιτευχθούν οι στόχοι της Ευρωπαϊκής Ένωσης τα κράτη μέλη φρονούν ότι οι κανόνες για τη συνεργασία κατά την επίδοση και την κοινοποίηση δικαστικών και εξωδίκων πράξεων σε αστικές ή εμπορικές υποθέσεις είναι θέμα κοινού ενδιαφέροντος που εμπίπτει στο πλαίσιο της δικαστικής συνεργασίας σε αστικές υποθέσεις, όπως ορίζεται στον τίτλο VI της συνθήκης,ΑΠΟΦΑΣΙΖΕΙ την κατάρτιση της επισυναπτόμενης σύμβασης που υπογράφεται σήμερα από τους αντιπροσώπους των κυβερνήσεων των κρατών μελών,ΣΥΝΙΣΤΑ την έγκρισή της από τα κράτη μέλη, σύμφωνα με τις αντίστοιχες συνταγματικές τους διατάξεις.Βρυξέλλες, 26 Μαΐου 1997.Για το ΣυμβούλιοΟ ΠρόεδροςW. SORGDRAGER(1) Γνώμη που διατυπώθηκε στις 11 Απριλίου 1997 (δεν έχει ακόμα δημοσιευθεί στην Επίσημη Εφημερίδα).